
Εκδήλωση
«Η Κύπρος και ο Καραβάς το 1821»

στο Σπίτι της Κύπρου


Το Σπίτι της Κύπρου, ο Δήμος Καραβά και η Ένωσις Κυπρίων Ελλάδος (Ε.Κ.Ε.) θα πραγματοποιήσουν, με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας της Κυπριακής Δημοκρατίας, τη Δευτέρα 4 Απριλίου 2022 και ώρα 19:00, εκδήλωση με θέμα, «Η Κύπρος και ο Καραβάς το 1821», στο Σπίτι της Κύπρου, Ξενοφώντος 2Α Σύνταγμα.
Στο πλαίσιο της εκδήλωσης ο Δήμαρχος Καραβά, Δρ Νίκος Χατζηστεφάνου θα πραγματοποιήσει διάλεξη με θέμα, «Η συμβολή της Κύπρου και η ιδιαίτερη συνδρομή του Καραβά στην Ελληνική Επανάσταση του 1821».
Χαιρετισμό θα απευθύνει ο Αντιπρόεδρος της Ε.Κ.Ε. κ. Λεωνίδας Μασσοστασής.
Μαρτυρία αυτόπτη μάρτυρα για τα γεγονότα του 1821 στον Καραβά θα παρουσιάσει η φιλόλογος-ερευνήτρια, κ. Καλλιόπη Χαρμαντά-Πρωτοπαπά.
Απόσπασμα από το βιβλίο «Ανάμεσα στην ιστορία και στον μύθο κρύβεται ένα παραμύθι» θα διαβάσει η συγγραφέας, Ελίνα Πρωτοπαπά, μαθήτρια Λυκείου.
Το πρόγραμμα θα  παρουσιάσει η Δημοτική Σύμβουλος Καραβά, κ. Χρυσάνθη Επιφανίου.
Σύνδεσμος παρακολούθησης:

https://diavlos.grnet.gr/room/1607?eventid=11592
Οι θεατές, εισέρχονται κατόπιν υποχρεωτικής επίδειξης κατά την είσοδο: [α] πιστοποιητικού εμβολιασμού, σύμφωνα με την παρ. 2 του άρθρου 10 του υπ. αριθμ. 1 σχετικού ή [β] πιστοποιητικού νόσησης που εκδίδεται τριάντα (30) ημέρες μετά από τον πρώτο θετικό έλεγχο και η ισχύς του διαρκεί έως εκατόν ογδόντα (180) ημέρες μετά από αυτόν, σύμφωνα με την παρ. 3 του άρθρου 10 του υπ. αριθμ. 1 σχετικού συνδυαστικά προς: [γ] αστυνομική ταυτότητα ή δίπλωμα οδήγησης ή διαβατήριο ή άλλο αποδεικτικό ταυτότητας προκειμένου να διενεργείται έλεγχος ταυτοπροσωπίας προς τα ανωτέρω υπό [α] και [β]. Τα ανωτέρω πιστοποιητικά, υπό [α] και [β], επιδεικνύονται είτε σε έγχαρτη μορφή (εκτυπωμένα), είτε ηλεκτρονικά μέσω της κινητής συσκευής του θεατή.
28 Μαρτίου 2022

